## Pravilnik o zaštiti osoba, imovine i objekata pravosudnih tijela

### NN 97/2001 (8.11.2001.), Pravilnik o zaštiti osoba, imovine i objekata pravosudnih tijela

# MINISTARSTVO PRAVOSUĐA, UPRAVE I LOKALNE SAMOUPRAVE

1623

Na teme­lju članka 79.b Zakona o sudovima (»Narodne novine«, broj 3/94.,
100/96., 31/97 i 129/00.), ministar pravosuđa, uprave i lokalne samouprave
donosi

## PRAVILNIK

### O ZAŠTITI OSOBA, IMOVINE I OBJEKATA PRAVOSUDNIH TIJELA

I. OPĆA ODREDBA

Članak 1.

Ovim pravilnikom određuju se opse­g poslova, uvjeti za obav­lja­nje službe,
ovlasti, oprema, odora, izgled službene iskaz­nice i kriteriji o broju službenika
pravosudne policije u obav­lja­nju službe zaštite osoba, imovine i objekata
pravosudnih tijela (u da­lj­­njem tekstu: služba zaštite) te kriteriji o
potrebnim tehničkim sredstvima zaštite.

II. POSLOVI
ZAŠTITE I OVLASTI PRAVOSUDNE POLICIJE

Članak 2.

U obav­lja­nju službe zaštite službenik pravosudne policije dužan je
štititi zaposlenike i druge osobe koje se ovlašteno nalaze u pravosudnom
tijelu, objekte, imovinu i propisani red u pravo­sud­nim tijelima, nadzirati
ulaz i izlaz osoba, unoše­nje oružja, eks­plozivnih naprava, opasnog oruđa i
drugih opasnih tvari u pravosudna tijela.

Članak 3.

Službenik pravosudne policije je u obav­lja­nju službe ovlaš­ten, nakon
utvrđe­nja razloga ulaska i odobre­nja ovlaštene osobe, ukoliko je potrebno,
utvrđivati identitet i obaviti pre­gled osoba koje ulaze i izlaze iz prostora
pravosudnog tijela, ili se nalaze u prostoru pravosudnog tijela, zabraniti
unoše­nje oružja, eksplozivnih naprava i opasnog oruđa te iste oduzeti, uda­ljiti
osobe koje narušavaju propisani red te zadržati i predati policiji osobe koje
je zatekao u či­nje­nju kaznenog djela.

U obav­lja­nju službe
i primjeni ovlasti iz prethodnog stavka službenik pravosudne policije ovlašten
je uporabiti vatreno oružje i druga sredstva prisile (tjelesnu snagu obrane,
sredstva za veziva­nje i gumenu palicu) pod uvjetima propisanim ovim
Pravilnikom.

Članak 4.

Identitet osobe koja ulazi ili izlazi iz prostora pravosudnog tijela službenik
pravosudne policije utvrđuje traže­njem na uvid osobnu iskaznicu ili drugu
javnu ispravu (u da­lj­njem tekstu: isprava), kojom se može utvrditi identitet
osobe.

Osobi sa pozivom suda ili koja u uredovno vrijeme ima op­rav­dani razlog
za ulazak službenik pravosudne policije dopustit će, nakon utvrđiva­nja
identiteta i obav­ljenog pre­gleda prema član­ku 3. stavku 1. ovog Pravilnika,
ulazak u prostor pravosudnog tijela.

Izvan uredovnog vremena, osobi koja zahtijeva ući u prostor pravosudnog
tijela, dopustit će se ulazak uz odobre­nje ovlaštene osobe u pravosudnom
tijelu.

Osobi čiji se identitet ne može utvrditi neće se dopustiti ulazak u
prostor pravosudnog tijela a osobu koja je zatečena u prostoru pravosudnog
tijela bez isprava iz kojih se može utvrditi identitet uda­ljit će se iz
prostora pravosudnog tijela, i po potrebi obavijestiti policiju.

Čelnik pravosudnog tijela propisat će način evidentira­nja ulazaka i
izlazaka iz prostora pravosudnog tijela.

Članak 5.

Službenik pravosudne policije ovlašten je pre­gledati osobe prilikom
ulaska ili izlaska iz prostora pravosudnog tijela ili koje se nalaze u prostoru
pravosudnog tijela kao i predmeta koje nose.

Pre­gledom osobe u smislu stavka 1. ovog članka smatra se uvid u sadržaj
odjeće i obuće.

Pre­gled predmeta koje osoba nosi sa sobom obuhvaća pre­gled predmeta
koji su kod osobe ili u ­njezinoj izravnoj blizini.

Pre­gled bez tehničkih pomagala smije obaviti službenik pravosudne
policije istog spola kao i osoba koju pre­gledava.

Članak 6.

Prilikom pre­gleda osoba i ­njezinih stvari službenik pravo­sud­ne
policije smije upotreb­ljavati odgovarajuća tehnička pomagala (detektori raznih
vrsta, sustav ogledala i sl.).

Osobama koje kod sebe imaju oružje, opasno oruđe, eksplozivne naprave,
druge opasne tvari ili predmete koji se prema odluci čelnika pravosudnog tijela
ne smiju unositi neće se dopustiti ulazak u prostor pravosudnog tijela, a po
potrebi pozvat će se policija.

Odredba stavka 2. ne odnosi se na ovlaštenu osobu pravo­sud­ne policije
i unutar­njih poslova kada obav­ljaju poslove prisilnog dovođe­nja.

Članak 7.

Ako osoba koja se treba pre­gledati odbije pre­gled neće joj se dopustiti
ulazak u prostor pravosudnog tijela, a po potrebi će se obavijestiti policija.

Članak 8.

Osobi koja narušava propisani red i mir u prostoru pravo-sudnog tijela
ili svojim ponaša­njem, djelova­njem ili propušta­njem dužne rad­nje ugrožava
sigurnost zgrade, prostora ili osoba, službenik pravosudne policije zapovjedit
će uda­lje­nje iz prostora ili zgrade, odnosno uda­lje­nje od štićene osobe.

Ako osoba iz stavka 1. ovog članka ne postupi po izdanoj zapovijedi, službenik
pravosudne policije uda­ljit će je uporabom sredstava prisile iz članka 3.
stavka 2. ovog Pravilnika, a po potrebi zatražiti i uredova­nje policije.

Službenik pravosudne policije će prije uporabe sredstava prisile o tome
upozoriti osobu prema kojoj ih kani uporabiti.

Svladava­njem otpora osobe koja odbija postupiti po zakonitom nalogu ili
odbija­njem napada na službenika pravosudne policije, štićenu osobu ili zgradu
odnosno imovinu i predmete koji se štite, službenik pravosudne policije prestat
će s uporabom sredstava prisile.

Članak 9.

O uporabi sredstava prisile
službenik pravosudne policije dužan je podnijeti pisano izvješće čelniku
pravosudnog tijela u kojem obav­lja službu zaštite.

Izvješće iz stavka 1. ovog
članka sadrži: vrijeme, mjesto, razloge i okolnosti uporabe sredstava prisile,
ime i osobne podat­ke osobe prema kojoj su sredstva prisile primije­njena,
nastale pos­ljedice, i ime i prezime službenika pravosudne policije.

Čelnik pravosudnog tijela iz
stavka 1. ovog članka dužan je sačiniti bi­lješku s miš­lje­njem o opravdanosti
i zakonitost uporabe sredstava prisile i pisanim putem izvijestiti o tome
ministarstvo nadležno za poslove pravosuđa.

Članak 10.

Osobu koja je zatečena u či­nje­nju
kaznenog djela službenik pravosudne policije ovlašten je zadržati do dolaska
policije.

Službenik pravosudne policije
obavit će pre­gled zadržane osobe iz stavka 1. ovog članka radi utvrđiva­nja
posjeduje li oružje, eksplozivne naprave, opasno oruđe ili druge opasne tvari,
ili predmeta koji služi kao dokaz o poči­njenom kaznenom djelu.

Oružje i predmete iz stavka
2. ovog članka službenik pravosudne policije privremeno će oduzeti i predati
policiji, a o zadržanoj osobi će sastaviti izvješće koje sadrži: osobne
podatke, mjesto i razlog zadržava­nja, način postupa­nja prigodom provedbe zadržava­nja,
vrijeme izvješćiva­nja policije, izdane zapovijedi ovlaštene službene osobe i
vrijeme izdava­nja zapovijedi, vrijeme predaje zadržane osobe ovlaštenim službenim
osobama ministarstva nadležnog za unutar­nje poslove i potpis službenika
pravo-sudne policije.

Članak 11.

Sredstva prisile u smislu
ovog Pravilnika su: tjelesna snaga, palica, sredstva za veziva­nje osobe i
vatreno oružje.

Sredstva prisile smiju biti
uporab­ljena radi zaštite života ­ljudi, svladava­nja otpora i odbija­nja
napada ako mjere upozore­nja i zapovijedi ne jamče uspjeh.

Službenik pravosudne policije
uvijek će uporabiti najblaže sredstvo prisile koje jamči uspjeh u obav­lja­nju
službene zadaće.

Osoba protiv koje su ispu­njeni
uvjeti za uporabu sredstava prisile neće se upozoriti ukoliko bi istica­nje
upozore­nja dovelo u pita­nje izvrše­nje službene rad­nje.

Članak 12.

Uporabom tjelesne snage u
smislu ovog Pravilnika smatra se uporaba različitih zahvata borilačkih vještina
ili ­njima sličnih postupaka na tijelu druge osobe, kojima je ci­lj odbija­nje
napada ili svladava­nje otpora osobe uz nanoše­nje najma­njih štetnih pos­ljedica.

Članak 13.

Uporaba palice, dopuštena je
ako su blaži načini uporabe tjelesne snage bezuspješni ili ne jamče uspjeh.

Članak 14.

Sredstva za veziva­nje službeniku
pravosudne policije dopuš­te­no je uporabiti radi:

1. sprječava­nja otpora osobe
ili odbija­nja napada usmjerenog na štićenu osobu ili službenika pravosudne
policije,

2. sprječava­nja bije­ga osobe (iz članka 10. Pravilnika, osobe čije je
liše­nje slobode naredio sud ili osobe lišene slobode),

3.
onemogućava­nja samooz­ljeđiva­nja ili oz­ljeđiva­nja druge osobe.

Članak 15.

Službenik pravosudne policije
ovlašten je uporabiti vatreno oružje ako su druga sredstva prisile korištena
bezuspješno ili ne jamče uspjeh.

Službenik pravosudne policije
ovlašten je uporabiti vatreno oružje kada na drugi način ne može:

1. zaštititi svoj život i život
drugih ­ljudi,

2. spriječiti bije­g osobe
zatečene u izvrše­nju kaznenog djela za koje se može izreći kazna dugotrajnog
zatvora.

Prije uporabe vatrenog oružja
službenik pravosudne policije uputit će i usmeno upozore­nje »stoj policija«, a
nakon toga drugi poziv »stoj, pucat ću!«.

Upozore­nje iz stavka 3. ovog
članka neće se upućivati ukoliko bi se time dovelo u pita­nje izvrše­nje službene
zadaće.

Članak 16.

Uporaba vatrenog oružja nije
dopuštena kada dovodi u opasnost život drugih osoba, osim ako je uporaba
vatrenog oružja jedino sredstva za obranu od izravnog napada ili opasnosti.

Uporaba vatrenog oružja nije
dopuštena protiv malo­ljetnika osim kada je uporaba vatrenog oružja jedini
način za obranu od napada ili opasnosti.

Članak 17.

Žrtva i druga osoba koja je
dala ili može dati podatke važne za kazneni postupak i osoba koja je s
navedenim osobama u vezi ako im prijeti opasnost od počinite­lja ili drugih
osoba smatraju se štićenim osobama u smislu ovog Pravilnika.

Osobe iz stavka 1. ovog
članka, dok se nalaze u prostoru pravosudnog tijela, službenik pravosudne
policije štitit će u surad­nji s policijom, a uz suglasnost čelnika pravosudnog
tijela.

Članak 18.

Službenik pravosudne policije
obav­lja službu tjelesne i tehničke zaštite iz članka 1. ovog Pravilnika u
radno vrijeme pravosudnog tijela, odnosno u smjenama ako se u pravosudnom
tijelu obav­lja stalno dežurstvo.

III. UVJETI ZA
OBAVLJANJE SLUŽBE, OPREMA, ODORA I IZGLED SLUŽBENE ISKAZNICE

Članak 19.

U odnosu na uvjete za obav­lja­nje službe, opremu, odoru i izgled službene
iskaznice službenika pravosudne policije koji obav­ljaju poslove iz članka 1.
ovog Pravilnika primje­njuju se propisi koji se odnose na službenike pravosudne
policije u zatvorskom sustavu.

IV. KRITERIJI O POTREBNIM
TEHNIČKIM SREDSTVIMA ZAŠTITE I POTREBNOM BROJU SLUŽBENIKA ZAŠTITE

Članak 20.

Potrebna tehnička sredstva zaštite i potreban broj službenika zaštite
određuju se za svaki objekt pravosudnog tijela na teme­lju prosudbe ugroženosti
tog objekta i sigurnosnog elaborata.

Članak 21.

Pri prosudbi ugroženosti svakog pojedinog objekta u kojem se nalazi
pravosudno tijelo potrebno je posebno voditi računa o vrsti pravosudnog tijela,
broju zaposlenika i dužnosnika, broju stranaka i posjetite­lja, lokaciji, okruže­nju
te građevinskim i ostalim svojstvima objekta kao i radnom vremenu pravosudnog
tijela, o ispravama koje se u objektu nalaze te stup­nju rizika od ­njihovog otuđe­nja
ili unište­nja.

Priznata pravila u provedbi tehničke zaštite, u smislu ovog Pravilnika,
su pravila iz domaćih i stranih propisa ili u praksi provjereni načini pomoću
kojih se sprječavaju protupravne rad­nje usmjerene prema štićenim osobama ili
imovini, odnosno sma­njuje ili otkla­nja opasnost od poduzima­nja takvih rad­nji.

Članak 22.

Na teme­lju izrađene prosudbe ugroženosti izrađuje se sigurnosni
elaborat koje­g će izraditi ustrojbena jedinica u čijem je djelokrugu osigura­nje
pravosudnih tijela ministarstva nadležnog za poslove pravosuđa.

Sigurnosnim elaboratom određuju se minimalna i optimalna razina tehničke
i tjelesne zaštite te sredstva potrebna za ­njihovo ostvare­nje i broj službenika
pravosudne policije potreban za osigura­nje pravosudnog tijela, ali ne ispod
razine iz članka 23. ovog Pravilnika.

Članak 23.

Kao minimalni broj utvrđuju se dva službenika pravosudne policije po službenom
ulazu u objekt odnosno prostor pravosudnog tijela.

U pravosudnom tijelu u čijem objektu odnosno prostoru redovno radi ma­nje
od deset zaposlenika uk­ljučujući dužnosnike, može se odrediti ma­nji broj službenika
pravosudne policije, a ovisno o stup­nju ugroženosti.

Kao minimalni broj tehničkih sredstava zaštite utvrđuje se jedan ručni
metal-detektor po službenom ulazu u objekt odnosno prostor pravosudnog tijela.

V. ZAVRŠNE ODREDBE

Članak 24.

Danom stupa­nja na snagu ovog Pravilnika prestaje važiti Pravilnik o
načinu obav­lja­nja sudske straže, o uniformi, naoruža­nju i rokovima ­njihova
traja­nja, te o službenim le­gitimacijama pripadnika straže (»Narodne novine«,
broj 15/80.).

Članak 25.

Ovaj Pravilnik stupa na snagu danom objave u »Narodnim novinama«.

Klasa: 011-01/01-01/4
Urbroj: 514-07-01-4
Zagreb, 26. listopada 2001.

Ministrica
**Ingrid Antičević Marinović**, v. r.

Pravilnik, NN 97/2001-1623